அந்த நினைவோட்டத்திற்கு ஊடாக இசை தரும் படிமங்களை அடுக்கிக் கொண்டே போகிறார் மணி கௌல் சித்தேஸ்வரியின் இசை எவ்வளவு மகத்துவமானது என்பதை நாமே உணர வைக்கிறார் என்பதே இதன் தனிச்சிறப்பு ஒரு இலக்கியப்பிரதி உருவாக்கபடுவதைப் போல இந்த டாகுமெண்டரி படம் உருவாக்கபட்டுள்ளது படத்தின் முகப்பில் புத்தகங்களின் உள்ளடக்கம் போல டாகுமெண்டரியின் உள்ளடக்கம் வரிசையாக பட்டியலிடப்படுகிறது சித்தேஸ்வரியின் இசை பெருகியோடும் கங்கையைப் போல வழிகிறது அதில் ஒரு வெற்றுப்படகு தத்தளிக்கிறது ஆற்றின் போக்கில் தன்னை ஒப்படைத்துக் கொண்ட படகு நீரின் வேகத்துடன் இணைந்தும் விலகியும் முன்பின்னாக நகர்வது இசையோடு பொருந்திப்போகிறது காசியின் பழமையான வீடுகள் படித்துறைகள் பசுக்கள் மல்யுத்த வீரர்கள் துறவிகள் படகோட்டிகள் பறவைகள் என காசியின் ஒட்டுமொத்த இயக்கமும் படத்தில் காட்சி படிமங்களாகின்றன இதன் இடைவெட்டாக சித்தேஸ்வரியின் வாழ்க்கை வரலாறு விவரிக்கபடுகிறது மூன்று நான்கு பெண்கள் வேறுவேறு வயதில் சித்தேஸ்வரியாக சித்தரிக்கபடுகிறார்கள் குருவிடம் சித்தேஸ்வரி எப்படி இசை கற்றுக் கொள்கிறார்கள் குரு அவளை எந்த சூழலில் வளர்ப்பு பெண்ணாக ஏற்றுக் கொண்டார் என்பவை சிறிய உரையாடல்கள் மற்றும் நாடகம் போன்ற காட்சித் தொகுப்புகளின் மூலம் விளக்கபடுகின்றன இசையின் இயக்கத்திற்கு ஏற்ப கேமிரா தானும் கூடவே இயங்குகிறது இசை உயரும் போது கேமிரா உயர்ந்து காசி நகரத்தின் இடிபாடுகளைக் காட்டுகிறது இசை பொங்கியோடும் போது கேமிரா படிகளில் இறங்கி கங்கையை நோக்கிப் போகிறது உடலும் மனமும் ஒன்றிணைய ஆற்றில் அமிழ்ந்துள்ள மனிதர்களை அடையாயம் காட்டுகின்றது இசையை இப்படி எல்லாம் அனுபவிக்கமுடியுமா என்பது போல காட்சிபடிமங்கள் புதிது புதிதாக வந்தபடியே இருக்கின்றன காரை உதிர்ந்த சுவர்கள் தரையில் உருட்டிவிடப்பட்ட பித்தளைக்குடம் படகில் சுருண்டு படுத்து இருக்கும் பெண்ணின் ஈர்ப்பான கண்கள் கலைந்த ஆடைளுடன் மயங்கி கிடக்கும் பெண் உடல் மேகங்களுக்குள் ஒளிரும் நிலா கோவில் மணிகள் அதிரும் வயர்கம்பிகள் தண்ணீருக்குள் ஆளுக்கு ஒரு திசைநோக்கி நிற்கும் மனிதர்கள் சுவரில் தொங்கிய ராஜஸ்தானிய நுண்ணோவியங்களின் நுட்பமான அண்மைக்காட்சிகள் இசையை ரசிக்கும் பெண்ணின் விரல் அசைவுகள் அவளது பட்டுப்புடவையின் உரசல் இரவு பகல் மாறும் அற்புதம் என மணிக்கௌல் காட்சிப்படிமங்களை அடுக்கிக் கொண்டே போகிறார் அசையாத புகைப்படங்கள் அசைந்து உருப்பெறுகின்றன வானவில் ஒளிர்வது போல சித்தேஸ்வரி படகில் போகிறாள் வானுலக மங்கை போல அவள் சுடர்விடுகிறாள் சட்டென காலம் மாறி படித்துறையில் அர்சுனன் பேடியாகிறான் விளக்குகள் ஒளிரும் அரண்மனையில் அரசன் குருவாகி இசை கற்றுதருகிறான் சித்தேஸ்வரி பாடுகிறாள் கங்கையில் மஞ்சள் பூக்கள் மிதக்கின்றன காமமும் தாபமும் ஒன்று சேர சித்தேஸ்வரி ஒடுகிறாள் அவள் வீட்டில் உள்ள ஒவியத்தில் உள்ள மான் தனது கண்ணை அசைத்து அவளைப் பார்க்கிறது பியூஷாவின் கேமிரா உருவாக்கி காட்டும் மாயத்தை என்னவென்று விவரிப்பது மழைக்கு நம்மை ஒப்புக் கொடுப்பதை போல முழுவதுமாக கரைந்து போனால் தான் படத்தின் சிறப்புகளை முழுமையாக நாம் அனுபவிக்க முடியும் வான்கோவின் ஒவியங்களில் காணப்படுவது போல லேயர் லேயராக படிமங்கள் இடம் பெறுகின்றன ஒவியம் இசை நாடகம் தொல்கதை பேச்சு முணுமுணுப்பு கருவிகளின் இசையாக்கம் சுருள்ஒவியங்கள் மாறுபட்ட நிலக்காட்சிகள் வீடுகள் வீதிகள் என்று மணிக்கௌல் புதியதொரு சொல்முறையை இப்படத்தில் அறிமுகம் செய்திருக்கிறார் காட்சிபடிமங்களின் வழியே நாம் சித்தேஸ்வரியின் இசையை நாம் கொஞ்சம் கொஞ்சமாக உணரத்துவங்குகிறோம் படத்தின் முடிவில் ஒரேயொரு வீடியோ பதிவு இடம்பெறுகிறது அதில் சித்தேஸ்வரி பாடுகிறார் பிரக்டின் காட்சியாக்கம் போல ஒலிப்பதிவு கூடத்தில் அதை மிதா வஷிஸ்ட் பார்த்துக் கொண்டிருக்கிறார் எது நிஜம் எது கற்பனை என்ற பேதங்கள் அழிக்கபடுகின்றன இதுவரை இந்தியாவில் உருவாக்கபட்ட கலை சார்ந்த ஆவணப்படங்களில் சித்தேஸ்வரியே தலை சிறந்தது என்பேன் இப்படம் சிறந்த ஆவணப் படத்திற்கான தேசிய விருதும் பெற்றுள்ளது குறிப்பிடத்தக்கது மணி கவுலின் இயற்பெயர் ரவீந்திரநாத் கவுல்.